**ՀԻՄՆԱՎՈՐՈՒՄ  
«ԱԲՈՎՅԱՆ ՀԱՄԱՅՆՔԻ ԱԲՈՎՅԱՆ ՔԱՂԱՔԻ ԱՐԶՆՈՒ ԽՃՈՒՂԻ 44 ՀԱՍՑԵՈՒՄ ԳՏՆՎՈՂ 5.27864 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Ավագանու որոշման նախագիծը կազմվել է Հողային օրենսգրքի 3-րդ և 7-րդ հոդվածների, «Տեղական ինքնակառավարման մասին» օրենքի 18-րդ հոդվածի 1-ին մասի 29-րդ կետի, «Քաղաքաշինության մասին» օրենքի 143-րդ հոդվածի 5-րդ մասի, Հայաստանի Հանրապետության կառավարության 2011 թվականի դեկտեմբերի 29-ի N 1920-Ն որոշմամբ հաստատված կարգի 60-րդ կետի պահանջների համաձայն։

ՀՀ Կոտայքի մարզի Աբովյան համայնքի Աբովյան քաղաքում գտնվող, իրավաբանական անձի սեփականություն հանդիսացող 07-002-0131-0059 կադաստրային ծածկագրով 5.27864 հեկտար մակերեսով հողամասը համաձայն պետական գրանցման հանդիսանում է բնակավայրերի նպատակային նշանակության հասարակական կառուցապատման հողամաս (17.11.2022 թվականի N 17112022-07-0122 վկայական): Հողամասի սեփականատերը դիմել է համայնք և ցանկանում է հողամասի նպատակային նշանակությունը սահմանված կարգով փոփոխել արդյունաբերական, ընդերքօգտագործման և այլ արտադրական նպատակային նշանակության արդյունաբերական օբյեկտների հողամասի։

Հողամասի նպատակային նշանակության փոփոխության առաջարկը սահմանված կարգով ներկայացվել է լիազոր մարմին համայնքի տարածական պլանավորման փաստաթղթերում համապատասխան փոփոխություն կատարելու համար։ Դրա վերաբերյալ ստացվել է միջգերատեսչական մարմնի դրական եզրակացությունը։

Ելնելով վերոգրյալից առաջարկում ենք Աբովյան համայնքի Աբովյան քաղաքում գտնվող 07-002-0131-0059 կադաստրային ծածկագրով 5.27864 հեկտար մակերեսով բնակավայրերի նպատակային նշանակության հասարակական կառուցապատման հողամասի նպատակային նշանակությունը փոփոխել որպես արդյունաբերական, ընդերքօգտագործման և այլ արտադրական նպատակային նշանակության արդյունաբերական օբյեկտների հողամասի:

«Աբովյան hամայնքի Աբովյան քաղաքի Արզնու խճուղի 44 հասցեում գտնվող 5.27864 հեկտար մակերեսով հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։